**ElőterjesztéS – 11.**

*Nagymaros Város Önkormányzatának az Önkormányzat Szervezeti és*

*Működési Szabályzatáról szóló 1/2020. (II. 14.) önkormányzati rendelete alapján*

**A napirendet tárgyaló ülés dátuma: 2022. május 19.**

**A napirendet tárgyaló ülés: Képviselő-testület**

**Az előterjesztést készítette:** dr. Molnár-Fábián Ágnes, aljegyző

**Előterjesztő:** Heinczinger Balázs, polgármester

**A napirendet tárgyaló ülés típusa-1:** **nyílt** / zárt

A napirendet tárgyaló ülés típusa-2: rendes / **rendkívüli**

A határozat elfogadásához szükséges többség típusa: egyszerű / **minősített**

A szavazás módja: **nyílt**

A döntés formája: **rendelet**

**Előterjesztés tárgya:**

**Az önkormányzat kitüntetéseiről, elismerő címeiről és adományozásuk rendjéről szóló 8/2020. (VII.29.) rendelet módosítása**

**Tisztelt Képviselő-testület!**

Az Önkormányzat kitüntetéseiről, elismerő címeiről és adományozásuk rendjéről Nagymaros Város Önkormányzatának 8/2020. (VII.29.) rendelete (a továbbiakban: Rendelet) szól.

A Rendelet módosítása vált szükségessé, hiszen *a 12. § („Az elismerések adományozására minden év április 30-ig, 2021-ben július 23-ig tehet javaslatot...”)* 5/2021. (VII.07.) önkormányzati rendelettel történt módosítása következtében a norma tartalma ellentmond **a jogalkotásról szóló 2010. évi CXXX. törvény (a továbbiakban: Jat.) 16/A.§ követelményeinek**, mely szerint: *(1) A jogszabály szakmai tartalmát, a jogszabály terjedelmét és a jogszabályi rendelkezés absztrakciójának mértékét a szabályozott életviszony jellegéhez igazodóan, az e törvényben meghatározott keretek között, észszerűen kell kialakítani. (2) A jogszabály szakmai tartalmát a szabályozási cél sérelme nélkül lehetőség szerint úgy kell kialakítani, hogy a jogszabály címzettjei számára egyszerűbb, gyorsabb, kevésbé költséges eljárásokat eredményezzen, továbbá érvényesüljön a jogi kötelezettségek és adminisztratív terhek számának csökkentése, illetve a jogrendszer túlszabályozottságának mérséklése.*

A Jat. követelményeinek való megfelelés érdekében szükséges a konkrét év szerint meghatározott határidő törlése, valamint tekintettel arra a körülményre, hogy a rendelet megalkotása óta a javaslattételre az alaprendeletben meghatározott április 30-i határidő nem volt tartható, indokolt lenne ezen határidőt **június 15. napjára** módosítani.

Továbbá az elismerések adományozására vonatkozó javaslattétel és az adományozás időpontja tekintetében - képviselői javaslatra - a rendelet-tervezetbe egy új rendelkezés kerülne, mely szerint rendkívüli okokból a rögzített határidőktől a Képviselő-testület eltérhet.

**Előzetes hatásvizsgálat**

a jogalkotásról szóló 2010. évi CXXX. törvény 17.§ (1) bekezdése alapján

A rendelet-tervezet címe: Az önkormányzat kitüntetéseiről, elismerő címeiről és adományozásuk rendjéről szóló 8/2020. (VII.29.) rendelet módosítása

A jogalkotásról szóló 2010. évi CXXX. törvény 17. §-a értelmében a jogszabályok előkészítőjének előzetes hatásvizsgálat elvégzésével kell felmérnie a szabályozás várható következményeit. Önkormányzati rendelet esetében az előzetes hatásvizsgálat eredményéről az önkormányzat képviselő-testületét kell tájékoztatni a rendelet elfogadását megelőzően.

**Társadalmi, gazdasági, költségvetési hatása:**

A rendelet módosításának társadalmi, gazdasági és költségvetési hatása nincsen.

**Környezeti, egészségi hatása:**

A rendelet módosításának környezeti, egészségi hatása nincsen.

**Adminisztratív terheket befolyásoló hatása:**

A rendelet előkészítése a munkálatokban résztvevőknek különösebb adminisztratív terhet nem jelent.

**A rendelet megalkotásának szükségessége, a jogalkotás elmaradásának várható következményei:**

Jat. követelményeinek való megfelelés.

**A rendelet alkalmazásához szükséges** **személyi, szervezeti, tárgyi, és pénzügyi feltételek:**

A rendelet alkalmazásához a személyi, szervezeti, tárgyi feltételek biztosítottak. A pénzügyi feltételek biztosítottak.

Fentiekre tekintettel javaslom a rendelet módosítását az előterjesztés mellékletét képező rendelet-tervezet szerint.

Nagymaros, 2022. május 11.

 ***Heinczinger Balázs*** *s.k.*

 *polgármester*

**Rendelet-tervezet**

**Nagymaros Város Önkormányzata**

 **Képviselő-testületének**

 **\_\_/2022. (V. \_\_.) önkormányzati rendelete**

**az önkormányzat kitüntetéseiről, elismerő címeiről és adományozásuk rendjéről szóló 8/2020. (VII.29.) rendelet módosításáról**

Nagymaros Város Önkormányzatának Képviselő-testülete a Magyarország Alaptörvénye 32. cikkének (2) bekezdésében kapott felhatalmazás alapján a Magyarország Alaptörvénye 32. cikkének (1) bekezdése i) pontjában meghatározott feladatkörében eljárva, Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 22. § (1) bekezdés d) és a 24. § (9) bekezdése alapján az önkormányzat kitüntetéseiről, elismerő címeiről és adományozásuk rendjéről szóló 8/2020. (VII.29.) rendelet módosítására az alábbi rendeletet alkotja:

**1. §**

(1) Az önkormányzat kitüntetéseiről, elismerő címeiről és adományozásuk rendjéről szóló 8/2020. (VII.29.) önkormányzati rendelet 12. § (2) bekezdése helyébe a következő rendelkezés lép:

„(2) Az elismerések adományozására minden év június 15-ig tehet javaslatot:

*a)* polgármester,

*b)* jegyző,

*c)* önkormányzati képviselő,

*d)* a képviselő-testület bizottságainak tagja,

*e)* települési nemzetiségi önkormányzat,

*f)* önkormányzati intézmény vezetője, szakmai szervezete,

*g)* nagymarosi székhelyű civil szervezet.”

(2) Az önkormányzat kitüntetéseiről, elismerő címeiről és adományozásuk rendjéről szóló 8/2020. (VII.29.) önkormányzati rendelet 12. §-a a következő (7) bekezdéssel egészül ki:

„(7) Az elismerések adományozására vonatkozó javaslattétel, valamint az átadás e rendeletben meghatározott időpontjától a képviselő-testület rendkívüli okok miatt eltérhet.”

**2. §**

Ez a rendelet 2022. május \_\_\_-én lép hatályba.

Nagymaros, 2022. május \_\_\_.

***Heinczinger Balázs Eőryné dr. Mezei Orsolya***

 *polgármester jegyző*

*A rendeletet kihirdettem:*

*Nagymaros, 2022. május \_\_\_. napján*

 ***Eőryné dr. Mezei Orsolya***

 *jegyző*